section_heading: Katalogizacija u publikaciji
paragraph_text: Katalogizacija u publikaciji program je u Hrvatskoj organiziran prema načelu kooperativne katalogizacije. Kooperativni CIP program omogućuje nakladnicima bržu i jednostavniju suradnju s knjižnicom nadležnom za regiju u kojoj djeluje nakladnik, a knjižnicama omogućuje praćenje produkcije knjiga u okviru matične regije. Time se poštuje načelo zavičajnosti pri prikupljanju i prezentaciji knjižnične građe. Cilj katalogizacije je dobivanje informativnog bibliografskog i fizičkog opisa bibliotekarskog materijala s dovoljno detalja koji će omogućiti nedvosmislenu identifikaciju date jedinice bibliotekarske građe čime će se razlikovati od svih drugih mogućih sličnih jedinica. Katalogizacija se obavlja prema detaljnom skupu pravila koji je dat u AACR, posljednjem u 125 godini dugoj seriji napora da se standardizira kataloška praksa američkih biblioteka. Bez obzira na njihov izvor, kataloška pravila određuju izbor i oblik imena ili drugih termina pod kojima će data jedinica biti unijeta u bibliotekarski katalog ili neki drugi bibliografski proizvod. U većini biblioteka kataloški opis sadrži i predmetne odrednice kao i klasifikacijsku oznaku. Katalogizacija je niz zapisa koji se unose u bibliografski katalog koji je u obliku listića, knjige ili on-line formatu. Neovisno od pojavnog oblika kataloga, bibliotekari su već davno prepoznali probleme stručnog rada na katalogizaciji. Kao intelektualna aktivnost koja traži donošenje odluka, ona je vremenski zahtjevna. Katalogizacija se može pokazati skupom, jer je radno intenzivna aktivnost koja traži posebne osposobljenosti, a ponekad i značajno iskustvo, te zato troškovi katalogizacije jedne jedinice bibliografske građe mogu da se približe ili čak prelazi njenu vrijednost. U pokušaju da se pojednostavi donošenje odluka, uštedi vrijeme i smanje troškovi povezani s katalogizacijom, biblioteke su se u prošlosti oslanjale na praksu koja se zvala centralizirana katalogizacija i u kojoj su se, u cilju nalaženja kataloških informacija, pretraživali štampani bibliotekarski katalozi i bibliografije koje je pripremila neka druga biblioteka.